wannaphong/clean_thaiwikipedia huggingface dataset:
# แมทธิว วอห์น
แมทธิว อัลลาร์ด รอเบิร์ต วอห์น  เกิดเมื่อวันที่ 7 มีนาคม ค.ศ. 1971 เป็นผู้อำนวยการสร้างภาพยนตร์ ผู้กำกับและนักเขียนบทชาวอังกฤษ เขาได้เป็นผู้อำนวยการสร้างภาพยนตร์เรื่อง สี่เลือดบ้า มือใหม่หัดปล้น (1998) และ ทีเอ็งข้าไม่ว่า ทีข้าเอ็งอย่าโวย (2000) และกำกับภาพยนตร์เรื่อง คนอย่างข้า ดวงพาดับ (2004), ศึกมหัศจรรย์ ปาฏิหาริย์รักจากดวงดาว (2007), เกรียนโคตร มหาประลัย (2010), เอ็กซ์-เมน: รุ่น 1 (2011), คิงส์แมน: โคตรพิทักษ์บ่มพยัคฆ์ (2014) และภาคต่อ คิงส์แมน: รวมพลังโคตรพยัคฆ์ (2017)

ผลงานภาพยนตร์
 ปี เรื่อง ตำแหน่ง หมายเหตุ ผู้กำกับ เขียนบท ผู้อำนวยการสร้าง 1996 ดิ อินโนเซนท์ สลีป    1998 สี่เลือดบ้า มือใหม่หัดปล้น    2000 ทีเอ็งข้าไม่ว่า ทีข้าเอ็งอย่าโวย    2001 ทีมแข้งเหล็ก โหด มันส์ ฮา    2002 สเวพท์ อเวย์    2003 อะ ชอร์ต ฟิล์ม อะเบาท์ จอห์น โบลตัน     2004 คนอย่างข้า ดวงพาดับ    2007 ศึกมหัศจรรย์ ปาฏิหาริย์รักจากดวงดาว    2009 อย่าแหย่ให้หง่อมโหด    2010 เกรียนโคตร มหาประลัย    ล้างหนี้ แผนจารชนลวงโลก    2011 เอ็กซ์-เม็น: รุ่น 1    2013 เกรียนโคตรมหาประลัย 2    2014 เอ็กซ์-เม็น: สงครามวันพิฆาตกู้อนาคต    2015 คิงส์แมน: โคตรพิทักษ์บ่มพยัคฆ์    แฟนแทสติก โฟร์    เอ็ดดี้ ดิ อีเกิ้ล: ยอดคนสู้ไม่ถอย    2017 คิงส์แมน: รวมพลังโคตรพยัคฆ์    2019 ร็อคเกตแมน    2020 บลัดช็อต: จักรกลเลือดดุ    2021 ไซเลนท์ ไนท์: คืนเงียบ    กำเนิดโคตรพยัคฆ์คิงส์แมน    2023 เตตริส     2024 อาร์ไกล์: ยอดสายลับ   

ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 8 เรื่องของ แมทธิว วอห์น
 ปี เรื่อง รอตเทนโทเมโทส์ เมทาคริติก ไอเอ็มดีบี ทุนสร้าง รายได้ทั่วโลก 2004  คนอย่างข้า ดวงพาดับ 12px 81%   73   7.3   $6,500,000  $11,850,214 2007  ศึกมหัศจรรย์ ปาฏิหาริย์รักจากดวงดาว 12px 77%   66   7.6   $70,000,000  $137,515,140 2010  เกรียนโคตร มหาประลัย 12px 77%   66   7.6   $30,000,000  $96,188,903 2011  เอ็กซ์-เมน: รุ่น 1 12px 86%   65   7.7   $160,000,000  $353,624,124 2015  คิงส์แมน: โคตรพิทักษ์บ่มพยัคฆ์ 12px 75%   60   7.7   $81,000,000  $414,351,546 2017  คิงส์แมน: รวมพลังโคตรพยัคฆ์ 12px 50%   44   6.7   $104,000,000  $410,902,662 2021  กำเนิดโคตรพยัคฆ์คิงส์แมน 12px 41%   44   6.3   $100,000,000  $125,897,478 2024  อาร์ไกล์: ยอดสายลับ 12px 33%   35   5.7   $200,000,000  $96,221,052 เฉลี่ย  รวม 12px 65%  57 7.1 $751.5 ล้าน $1,646,551,119
16px  

สีแดง  สีส้ม  สีเขียว  

$
# คิม อู-ซ็อก
คิม อู-ซอก (เกิด 27 ตุลาคม ค.ศ. 1996) มีชื่อในวงการคือ อูชิน  เป็นนักร้องชาวเกาหลีใต้ อูซ็อกเปิดตัวครั้งแรกในฐานะสมาชิกของบอยแบนด์เกาหลีใต้นามว่า อัปเทนชัน  เมื่อปี ค.ศ. 2015 และต่อมาในปี ค.ศ. 2019 เขาได้เข้าเริ่มรายการเรียลลิตีโชว์ค้นหากลุ่มศิลปินชายของประเทศเกาหลีได้พรอดิวซ์เอ็กซ์ 101ซึ่งเขาได้รับคะแนนโหวตในอันดับที่ 2 ทำให้เขาได้เดบิวต์อีกครั้งในฐานะสมาชิกของบอยแบนด์เกาหลีใต้ใช้ชื่อว่า เอ็กซ์วัน

มีนาคม พ.ศ. 2563 Playlist Studio คอนเฟิร์มว่า คิมอูซอก จะรับบทนำในเว็บดราม่าเรื่อง “Twenty-Twenty” (트웬티트웬티)

 ผลงานการแสดง 

 ซีรีส์โทรทัศน์ 
 ปี ค.ศ. เรื่อง บทบาท อ้างอิง 2021–2022  บุลกาแซล: อิมมอทัลโซลส์  นัม โด-ยุน 

 เว็บซีรีส์ 
 ปี ค.ศ. เรื่อง บทบาท หมายเหตุ อ้างอิง 2020 เทว็นตี้-เทว็นตี้ อี ฮย็อน-จิน  2022 มิมิคัส ตัวเขาเอง คามีโอ (ตอนที่ 3)   2023 ฟินนิชปาปา แบ็ก อู-ฮย็อน   

 รายการโทรทัศน์ 
 ปี ค.ศ. เรื่อง บทบาท หมายเหตุ อ้างอิง 2016  เดอะโชว์   พิธีกร  ร่วมกับ ช็อน โซ-มี   2019  พรอดิวซ์เอ็กซ์ 101ผู้เข้าแข่งขัน 2020  คิงออฟแมสก์ซิงเกอร์  ในชื่อ "เฟลมมิงฟรายเดย์" (ตอนที่ 249–250)   2022 9low On Top กรรมการ โครงการออดิชันของไทย
# ศาสนาในประเทศสิงคโปร์
ศาสนาในประเทศสิงคโปร์ มีความโดดเด่นด้านความหลากหลายจากการอาศัยอยู่ร่วมกันแบบสังคมพหุลักษณ์ กล่าวกันว่าประเทศสิงคโปร์คือ "หม้อหลอม" ของที่รวมศาสนาต่าง ๆ ที่มีอยู่ทั่วโลก ปัจจุบันคนส่วนใหญ่ในสิงคโปร์เป็นผู้นับถือศาสนา องค์กรศาสนานานาชาติสิงคโปร์ (Inter-Religious Organisation, Singapore) ได้ให้การรับรองศาสนา 10 ศาสนา จากการวิเคราะห์ของสำนักวิจัยพิวเมื่อ พ.ศ. 2557 พบว่าประเทศสิงคโปร์เป็นชาติที่มีศาสนาหลากหลายมากที่สุด

ศาสนาที่มีผู้นับถือมากที่สุดในประเทศสิงคโปร์คือศาสนาพุทธ คิดเป็นร้อยละ 31.1 ของพลเมืองที่ระบุตนเองว่านับถือศาสนานี้ตามสำมะโนล่าสุดใน พ.ศ. 2563 ผู้นับถือศาสนาพุทธส่วนใหญ่มีเชื้อสายจีน โดยมีประชากรที่มีเชื้อสายจีนร้อยละ 40.4 ที่ระบุว่านับถือศาสนานี้ และยังมีผู้นับถือศาสนาพุทธที่ไม่ได้มีเชื่อสายจีนจำนวนหนึ่งด้วย รองลงมาคือผู้ที่ไม่นับถือศาสนา (อเทวนิยม aอไญยนิยม หรือวิถีชีวิตนอกศาสนาอื่น ๆ) คิดเป็นร้อยละ 20 รองลงมาคือคริสต์ที่ร้อยละ 18.9% อิสลามร้อยละ 15.6 โดยผู้นับถือส่วนใหญ่มีเชื้อสายมลายู แม้ว่าจะมีผู้นับถือที่มีเชื้อสายอินเดียด้วย รองลงมาอีกคือลัทธิเต๋าที่ร้อยละ 8 และศาสนาฮินดูที่ร้อยละ 5 โดยผู้นับถือส่วนใหญ่มีเชื้อสายอินเดีย

 การยอมรับความต่างทางศาสนา 
รัฐบาลสิงคโปร์ให้การยอมรับความต่างทางศาสนาอย่างเป็นทางการ และส่งเสริมความสามัคคีทางศาสนาระหว่างศาสนาต่าง ๆ ที่พบในสิงคโปร์ อย่างไรก็ตาม มีบางศาสนาหรือนิกายที่ถูกทางรัฐบาลแบน เนื่องจากถือเป็นลัทธิ เช่น พยานพระยะโฮวาและโบสถ์แห่งความสามัคคี โดยผู้นับถือทำพิธีทางศาสนาในที่ลับ"2010 International Religious Freedom Report 2010: Singapore", U. S. State Department, 17 November 2010, As Retrieved 15 January 2011

 สถิติและประชากรศาสตร์ 
การสำรวจสำมะโนครัวประชากรสิงคโปร์ มีการลงรายละเอียดด้านเชื้อชาติและศาสนาในช่วงเวลา 5-10 ปี จำนวนผู้นับถือศาสนาใน 4 ทศวรรษก่อนหน้า มีจำนวนดังนี้:Saw Swee-Hock. The Population of Singapore (Third Edition). Institute of Southeast Asian Studies, 2012. . Percentage of religious groups from the censuses of 1980, 1990, 2000 and 2010 at page 42.

 กลุ่มศาสนา ร้อยละประชากร 2523 ร้อยละประชากร 2533 ร้อยละประชากร 2543 ร้อยละประชากร 2553 ร้อยละประชากร 2558 ร้อยละประชากร 2563 พุทธ 26.7%  31.1%  42.5%  33.3%  33.2%  31.1% ไม่มีศาสนา 13.1%  14.3%  14.8%  17.0%  18.4%  20.0% คริสต์ 9.9%  12.5%  14.6%  18.4%  18.8%  18.9% โรมันคาทอลิก n/a  n/a  4.8%  7.1%  6.8%  7.0% โปรเตสแตนต์และนิกายอื่น ๆ n/a  n/a  9.8%  11.3%  12.0%  11.9% อิสลาม 16.2%  15.4%  14.9%  14.7%  14.0%  15.6% ลัทธิเต๋า  30.0%  22.4%  8.5%  10.9%  10.0%  8.8% ฮินดู 3.6%  3.7%  4.0%  5.1%  5.0%  5.0% อื่น ๆ 0.5%  0.6%  0.6%  0.7%  0.6%  0.6%

จำนวนชาวสิงคโปร์ที่นับถือศาสนา แบ่งตามเชื้อชาติ ในช่วง 4 ทศวรรษก่อนหน้า แบ่งได้ดังนี้:

 ศาสนา / สำมะโน  2523  2533  2543  2553  2563 จีน พุทธ 34.3%  39.5%  53.6%  43.0%  40.3% ไม่มี 16.4%  17.6%  18.6%  21.8%  25.7% คริสต์ 10.9%  14.1%  16.5%  20.1%  21.6% ลัทธิเต๋า  38.2%  28.5%  10.8%  14.4%  11.6% อื่น ๆ 0.2%  0.3%  0.5%  0.7%  0.8% มลายู อิสลาม 99.6%  99.7%  99.5%  98.7%  98.8% อื่น ๆ 0.3%  0.2%  0.4%  1.1%  0.8% ไม่มี 0.1%  0.1%  0.1%  0.2%  0.4% อินเดีย ฮินดู 56.5%  53.2%  55.4%  59.0%  57.3% อิสลาม 21.8%  26.3%  25.6%  21.7%  23.4% คริสต์ 12.5%  12.8%  12.1%  12.8%  12.6% อื่น ๆ 8.2%  6.9%  6.3%  5.4%  4.6% ไม่มี 1.0%  0.8%  0.6%  1.1%  2.1%

จำนวนที่ระบุข้างบนทั้งหมดนับเฉพาะพลเมืองในประเทศเท่านั้น ไม่รวมประชากรที่ไม่ใช่พลเมือง
# วังลักษมีวิลาศ (วโฑทรา)
วังลักษมีวิลาศ ในวโฑทรา รัฐคุชราต ประเทศอินเดีย เป็นวังที่สร้างขึ้นโดยตระกูลมหาราชาคายกวาฑ (Gaekwad) แห่งมราฐา ผู้ปกครองรัฐพโรทา มีเมเจอร์ชารลส์ แมนท์ เป็นสถาปนิกหลักของวัง วังนั้นสร้างขึ้นมาด้วยลักษณะของสถาปัตยกรรมฟื้นฟูอินโด-ซาราเซน สร้างขึ้นโดย มหาราชาสยาจีราว คายกวาฑ ที่สาม เมื่อปี 1890 เงินทุนก่อสร้าง £180,000 (₹27,00,000)

เป็นที่รู้จักกันดีว่าวังแห่งนี้มีขนาดใหญ่ และเป็นที่อยู่ส่วนบุคคลที่มีพื้นที่ใหญ่ที่สุดจนถึงปัจจุบัน ด้วยขนาดราวสี่เท่าของพระราชวังบักกิงแฮม ในลอนดอน สหราชอาณาจักร ในขณะที่ก่อสร้าง วังแห่งนี้ถือว่ามีความทันสมัยที่สุด ทั้งข้าวของเครื่องใช้และลิฟต์โดยสาร ภายในก่อสร้างขึ้นโดยเลียนแบบบ้านคันทรี่แบบยุโรปขนาดใหญ่ ในปัจจุบันวังนี้ยังคงเป็นที่อยู่ของราชวงศ์ซึ่งคงความสำคัญต่อประชาชนของวโฑทรา วังมีพื้นที่ 500 เอเคอ์ะมีอาคารประกอบอีกมากมาย เช่น แอลวีพีแบนเควทส์และคอนเวนชั่นส์, วังโมตีพอค และ อาคารพิพิธภัณฑ์ฟาเตหสิงห์
# สถานเสาวภา
สถานเสาวภา  เป็นสถานที่ผลิตวัคซีนและเซรุ่มสำหรับป้องกันและรักษาโรคไข้ทรพิษ พิษสุนัขบ้า และพิษงู ที่ตั้งอาคารเป็นส่วนหนึ่งของสภากาชาดไทย ตั้งชื่อตามพระนามของ สมเด็จพระศรีพัชรินทราบรมราชินีนาถ พระบรมราชชนนีพันปีหลวง

ประวัติ
ปี พ.ศ. 2454 หม่อมเจ้าบันลุศิริศานต์ ดิศกุล พระธิดาในสมเด็จพระเจ้าบรมวงศ์เธอ กรมพระยาดำรงราชานุภาพ  ได้ถูกสุนัขบ้ากัด จึงจะส่งพระราชธิดาไปรักษาที่ไซ่ง่อน แต่คลาดเวลาเรือออกเดินทาง จึงจัดการรักษาตามแผนโบราณ มีอาการแสดงของโรคพิษสุนัขบ้าและพระอาการกำเริบจนถึงสิ้นชีพิตักษัย นายแพทย์ชาวฝรั่งเศสซึ่งเป็นมิตรคนหนึ่งของสมเด็จพระเจ้าบรมวงศ์เธอ กรมพระยาดำรงราชานุภาพ ได้แนะนำพระองค์เกี่ยวกับการจัดตั้งสถานปาสเตอร์ เพื่อผลิตยารักษาและป้องกันโรคพิษสุนัขบ้า ซึ่งพระองค์ทรงเห็นด้วย เพราะทรงเคยเห็นกิจการของสถาบันปาสเตอร์ที่กรุงปารีส ประเทศฝรั่งเศส จึงกราบบังคมทูลพระกรุณาขอพระราชทานพระบรมราชานุญาตพระบาทสมเด็จพระมงกุฎเกล้าเจ้าอยู่หัวจัดตั้งสถาบันปาสเตอร์ โดยอาศัยเงินอุดหนุนที่ได้รับพระราชทานเป็นปฐมฤกษ์จากสมเด็จพระราชชนนีพันปีหลวงส่วนหนึ่งกับเงินที่ประชาชนร่วมใจกันบริจาคให้อีกส่วนหนึ่ง

เริ่มแรกจัดตั้งสถานปาสเตอร์ขึ้นที่ตึกของกระทรวงมหาดไทยริมโรงเลี้ยงเด็ก ถนนบำรุงเมือง เมื่อปี พ.ศ. 2456  (ในเวลานั้นเรียกว่า ปาสตุระสภา) จนได้โอนมาอยู่ในความดูแลของกองวิทยาศาสตร์ สภากาชาดสยาม ในปี พ.ศ. 2460 ในสถานที่เดิม ต่อมาได้ย้ายที่ทำการใหม่มายังสถานเสาวภาในปัจจุบัน ตั้งแต่ปี พ.ศ. 2465
# สหรัฐ กันยะโรจน์
สหรัฐ กันยะโรจน์ (, เกิด 9 มิถุนายน 2537), ชื่อเล่น ฟาร์ม , เป็นนักฟุตบอลอาชีพชาวไทยเล่นในตำแหน่ง กองกลางตัวรุก ให้กับสโมสรพีที ประจวบ  ในไทยลีก

 ระดับทีมชาติ 
ในปี 2559 สหรัฐได้รับเลือกให้เข้าร่วม ทีมชาติไทยรุ่นอายุไม่เกิน 23 ปี ในการแข่งขัน ฟุตบอลเอเชียเยาวชนอายุไม่เกิน 23 ปี 2016 ที่ ประเทศกาตาร์
# พระราชวังดร็อตนิงฮ็อล์ม
พระราชวังดร็อตนิงฮ็อล์ม  เป็นที่ประทับส่วนพระองค์ของพระบรมวงศานุวงศ์สวีเดน ตั้งอยู่ในดร็อตนิงฮ็อล์ม บนเกาะโลววน เทศบาลเอเคเรอ มณฑลสต็อกโฮล์ม และเป็นหนึ่งในพระราชวังหลวงของสวีเดน สร้างขึ้นครั้งแรกในปลายศตวรรษที่ 16 และเป้นที่ประทับฤดูร้อนของราขสำนักสวีเดนในศตวรรษที่ 18 ในปัจจุบัน นอกจากพระราชวังนี้จะเป็นที่ประทับส่วนพระองค์ของราชวงศ์แล้ว ยังคงเป็นสถานที่ท่องเที่ยวสำคัญชานเมืองสต็อกโฮล์มเช่นกัน

ชื่อ Drottningholm แปลตรงตัวว่า "Queen's islet" (เกาะเล็กเกาะน้อยของพระราชินี) และเป็นชื่อของอาคารหลังเดิมที่สร้างด้วยสถาปัตยกรรมเรเนสซองส์ ผลงานออกแบบของวิลเลิม โบย ที่ซึ่งก่อนหน้าเคยเป็นพระที่นั่งเดิมชื่อ โทร์เวซุนด์ (Torvesund)Page 61 of the Swedish Etymological Dictionary of Svenskt ortnamnslexikon, published 2003 by the institute of Språk- och folkminnesinstitutet, Uppsala. The latter part "sund" means sound, and "torve" has to do with fishing (a prehistoric Swedish word).

ระเบียงภาพ
# องค์การระหว่างประเทศของกลุ่มประเทศที่ใช้ภาษาฝรั่งเศส
องค์การระหว่างประเทศของกลุ่มประเทศที่ใช้ภาษาฝรั่งเศส  บางครั้งย่อว่า ลาฟร็องกอฟอนี  เป็นองค์การระหว่างประเทศซึ่งเป็นสื่อแทนประเทศและภูมิภาคที่ใช้ภาษาฝรั่งเศสเป็นภาษาหลัก  มีรัฐสมาชิกโดยสมบูรณ์จำนวน 54 รัฐ รัฐสมาชิกร่วมจำนวน 7 รัฐ และผู้สังเกตการณ์จำนวน 27 ราย องค์การนี้ก่อตั้งขึ้นใน ค.ศ. 1970 มีคำขวัญว่า "equality, complementarity, and solidarity"

 โครงสร้าง 

เลขาธิการฝ่ายบริหาร (เลขาธิการ)

 ลำดับ ภาพชื่อประเทศ เกิด เสียชีวิต เริ่มต้น สิ้นสุด หมายเหตุ 175px บุฏรุส บุฏรุส-ฆอลี   14 พฤศจิกายน 1922   16 พฤศจิกายน 1997 31 ธันวาคม 2002เลขาธิการสหประชาชาติ (1992–1996), กระทรวงการต่างประเทศอียิปต์ (1977, 1978–1979), รัฐมนตรีว่าการกระทรวงการต่างประเทศอียิปต์ (1977–1991) 275px Abdou Diouf  7 กันยายน 1935 มีชีวิตอยู่ 1 มกราคม 2003 31 ธันวาคม 2014ประธานาธิบดีเซเนกัล (1981–2000), นายกรัฐมนตรีเซเนกัล (1970–1980) 375px มิกาเอล ฌ็อง  6 กันยายน 1957 มีชีวิตอยู่ 5 มกราคม 2015 2 มกราคม 2019ผู้สำเร็จราชการแคนาดา (2005–2010) 475px Louise Mushikiwabo  2 พฤษภาคม 1961 มีชีวิตอยู่ 3 มกราคม 2019  ดำรงตำแหน่งกระทรวงการต่างประเทศและความร่วมมือรวันดา (2009–2018)

การประชุม

 สมาชิก 

thumb|upright=3|center|สมาชิกและผู้เข้าร่วมองค์การ นอกจากนี้ สีน้ำเงินเข้มยังแสดงสมาชิกที่เป็นเขตปกครองย่อยของเบลเยียมและแคนาดา

หลังรัฐประหารใน ค.ศ. 2008 สมาชิกภาพของประเทศมอริเตเนียถูกระงับเมื่อวันที่ 26 สิงหาคม ค.ศ. 2008 จนกว่าจะมีการเลือกตั้งตามระบอบประชาธิปไตย"L’OIF suspend la Mauritanie", Radio France Internationale, 27 August 2008 สมาชิกภาพของประเทศมาดากัสการ์ถูกระงับเมื่อเดือนเมษายน ค.ศ. 2009 เพราะมีการถ่ายโอนอำนาจที่ขัดต่อรัฐธรรมนูญในวันที่ 17 มีนาคม ค.ศ. 2009 สมาชิกภาพของประเทศมาลีก็ถูกระงับในเดือนมีนาคม ค.ศ. 2012 เพราะรัฐประหารใน ค.ศ. 2012 หลังจากนั้น สาธารณรัฐแอฟริกากลางถูกระงับสมาชิกภาพเพราะอุบัติการณ์ในการประชุมสมัยที่ 88 ของซีพีเอฟ (CPF) เมื่อเดือนมีนาคม ค.ศ. 2012 และประเทศกินี-บิสเซาก็ถูกระงับเช่นเดียวกันเมื่อวันที่ 18 เมษายน ค.ศ. 2012Organisation internationale de la Francophonie . Francophonie.org. Retrieved on 2013-07-12. เพราะรัฐประหารใน ค.ศ. 2012 ต่อมาใน ค.ศ. 2014 ประเทศไทย ในฐานะชาติผู้สังเกตการณ์ ถูกระงับสถานะดังกล่าวหลังเกิดวิกฤตทางการเมืองใน ค.ศ. 2013–14 ใน ค.ศ. 2018 รัฐลุยเซียนากลายเป็นรัฐแห่งแรกของสหรัฐที่เข้าร่วมองค์การนี้ในฐานะผู้สังเกตการณ์ ใน ค.ศ. 2021 รัฐบาลรัฐโนวาสโกเชียประกาศเจตจำนงว่า จะขอสถานะผู้สังเกตการณ์

แม้ประเทศแอลจีเรียจะมีประชาคมผู้ใช้ภาษาฝรั่งเศสขนาดใหญ่ที่สุดในโลกแห่งหนึ่ง แต่ประเทศนี้ไม่เป็นสมาชิกขององค์การนี้
# ชาแซม! (ภาพยนตร์)
ชาแซม!  คือภาพยนตร์ซูเปอร์ฮีโรสัญชาติอเมริกัน สร้างมาจากตัวละครของสำนักพิมพ์ดีซีคอมิกส์ ในชื่อเดียวกัน อำนวยการสร้างโดย นิวไลน์ซินีมา และจัดจำหน่ายโดย วอร์เนอร์บราเธอส์ เป็นภาพยนตร์ลำดับที่ 7 ของจักรวาลขยายดีซี (DC Extended Universe) กำกับโดย เดวิด เอฟ. แซนด์เบิร์ก เขียนบทโดย เฮนรี เกเดน และเขียนเรื่องโดย เกเดน ร่วมกับ ดาร์เรน เลมเกอร์ นำแสดงโดย แอชเชอร์ แอนเจิ้ล รับบทเป็น บิลลี่ แบทสัน เด็กวัยรุ่นที่มีพลังพิเศษแปลงร่างเป็น ซูเปอร์ฮีโร ในร่างผู้ใหญ่ได้ ซึ่งรับบทโดย แซคารี ลีวาย, มาร์ก สตรอง, แจ็ค ดีแลน เกรเซอร์ ร่วมกับ จิมอน ฮอนซู เป็นต้น. โดยเนื้อเรื่องจะเล่าถึง บิลลี่ แบทสัน เด็กหนุ่มที่ได้รับเลือกจากพ่อมดเฒ่า นามว่า ชาแซม ให้ดำรงตำแหน่ง แชมเปี้ยนคนใหม่ พร้อมกับพลังวิเศษ บิลลี่และเพื่อนสนิท เฟรดดี้ ต้องใช้พลังที่เขาได้รับมา หยุดยั้งแผนการชั่วร้ายของ แธดเดียส ซิวานา ให้จงได้

ชาแซม! ออกฉายในสหรัฐวันที่ 5 เมษายน ค.ศ. 2019 ภาพยนตร์ได้รับเสียงตอบรับในทางบวก โดยนักวิจารณ์ชื่นชมการกำกับของแซนด์เบิร์ก การแสดงของลีวาย แองเจิลและเกรเซอร์ รวมถึงโทนของภาพยนตร์ที่เบาและสนุกสนาน ภาพยนตร์ทำเงิน 367 ล้านดอลลาร์สหรัฐ ภาคต่อ ชาแซม! จุดเดือดเทพเจ้า (Shazam! Fury Of Gods) บอกเล่าเรื่องราวไม่กี่ปีหลังเหตุการณ์ในภาพยนตร์ ออกฉายในสหรัฐ 17 มีนาคม ค.ศ. 2023
# ออนอเร มีราโบ
ออนอเร กาบรีแยล รีเกติ เคานต์แห่งมีราโบ  เป็นผู้นำการปฏิวัติฝรั่งเศสในช่วงต้น เขาเคยเป็นขุนนางที่ตกเป็นข่าวฉาวมากมายจนชื่อเสียงของเขาพังยับในช่วงก่อนการปฏิวัติจะเริ่มขึ้นใน ค.ศ. 1789 อย่างไรก็ตาม มีราโบสามารถก้าวขึ้นมาอยู่แถวหน้าในสนามการเมืองฝรั่งเศสในช่วง ค.ศ. 1789–1791 และได้รับคะแนนเสียงความไว้วางใจจากประชาชน และด้วยการที่เขามีวาทศิลป์ในการพูด เขากลายเป็นผู้นำของกลุ่มการเมืองสายกลางท่ามกลางกระแสการปฏิวัติ มีราโบเสนอให้ใช้ระบอบกษัตริย์ภายใต้รัฐธรรมนูญตามตัวแบบบริเตนใหญ่ 

อย่างไรก็ตาม แม้ว่าแนวทางสายกลางของเขาจะไม่ประสบความสำเร็จ แต่มีราโบถูกมองเป็นดั่งวีรบุรุษของชาติยามที่เขาถึงแก่อสัญกรรมตามธรรมชาติ ถึงกระนั้น เมื่อมีการค้นพบภายหลังว่ามีราโบรับเงินจากพระเจ้าหลุยส์ที่ 16 ตลอดจนรับเงินจากออสเตรียซึ่งเป็นศัตรูของฝรั่งเศสในช่วงต้นคริสต์ทศวรรษ 1790 การค้นพบนี้ทำให้ชื่อเสียงในหลุมศพเขาป่นปี้ นักประวัติศาสตร์มักจะถกเถียงกันว่าสรุปแล้วมีราโบเป็นวีรบุรุษหรือผู้ยิ่งใหญ่ที่กอบกู้ฝรั่งเศสจากสมัยแห่งความน่าสะพรึงกลัว หรือเป็นเพียงนักการเมืองเลวทรามเจ้าวาทกรรมคนนึงที่แก่นแท้แล้วไม่มีอะไรดี หรือเป็นเพียงผู้ทรยศที่แอบรับเงินจากชาติศัตรูกันแน่Epstein (1970) pp 576–77
# บานดรา-วารลี ซีลิงก์
บานดรา-วารลี ซีลิงก์ (Bandra-Worli Sea Link; BWSL) หรือชื่อทางการ ราชีพ คานธี ซีลิงก์ (Rajiv Gandhi Sea Link)) เป็นสะพานขึง ซึ่งมี pre-stressed concrete-steel สะพานรถไฟอยู่ปลายสองฝั่ง เชื่อมย่านบานดรา ในเวสเทิร์นซับเอิร์บของมุมไบ เข้ากับ ย่านวารลี ในมุมไบใต้ ดั้งเดิมแล้วสะพานนี้เป็นส่วนหนึ่งของโครงการที่ถูกเลื่อนการก่อสร้างออกไป เวสเทิร์นฟรีเวย์ที่ตั้งใจจะเขื่อมเวสเทิร์นซับเอิร์บเข้ากับนรีมันพอยต์ในย่านธุรกิจหลักของเมืองมุมไบ

สะพานนี้ว่าจ้างโดย นิติบุคคลพัฒนาถนนรัฐมหาราษฏระ (Maharashtra State Road Development Corporation; MSRDC) และก่อสร้างโดยบริษัทก่อสร้างฮินดูสถาน สะพานเปิดให้บริการใน 4 เลนแรกจาก 8 เลนเมื่อวันที่ 30 มิถุนายน 2009 และเปิดให้บริการครบทั้ง 8 เลนเมื่อวันที่ 24 มีนาคม 2010

ซีลิงก์นี้ช่วยร่นระยะเวลาเดินทางระหว่างบานดราและวารลีลงจาก 20-30 นาที เหลือเพียง 10 นาที ข้อมูลในเดือนตุลาคม 2009 ระบุว่ามีรถยนต์สัญจรวันละราว 37,500 คัน
# นที ทองสุขแก้ว
พันตำรวจโท นที ทองสุขแก้ว (เกิด 8 ธันวาคม พ.ศ. 2509) เป็นอดีตนักฟุตบอลชาวไทย เกิดที่จังหวัดอุตรดิตถ์ เคยเป็นกัปตันทีมชาติไทยตั้งแต่ พ.ศ. 2539 ถึง พ.ศ. 2541

ประวัติ
ในเริ่มแรก นที เล่นฟุตบอลให้กับโรงเรียนในจังหวัดอุตรดิตถ์ จนติดทีมชาติไทยครั้งแรกตั้งแต่อายุ 17 ปี ในชุดอายุไม่เกิน 19 ปี เมื่อปี พ.ศ. 2528 

ทีมชาติ
นที ติดทีมชาติชุดใหญ่ตั้งแต่ พ.ศ. 2529 ซึ่งเขาอายุเพียง 20 ปี ก่อนจะลงเล่นทีมชาติไทยในการแข่งขันซีเกมส์ 1987, ซีเกมส์ 1989, ซีเกมส์ 1991, ซีเกมส์ 1993, ซีเกมส์ 1995 และ ซีเกมส์ 1997 โดยทีมชาติไทยได้เหรียญทองจากกีฬาฟุตบอลถึง 3 ครั้ง ซึ่งเขาเคยเป็นกัปตันทีมชาติไทยตั้งแต่ พ.ศ. 2539 ถึง พ.ศ. 2541 โดยมีการแข่งขันสำคัญคือเอเชียนคัพ 1996

หลังเลิกเล่น
นที เล่นให้กับตำรวจ เป็นสโมสรสุดท้าย ก่อนจะตัดสินใจเลิกเล่นในปี พ.ศ. 2543 ด้วยอายุ 34 ปี และเข้ารับราชการตำรวจในเวลาถัดมา ปัจจุบัน ดำรงตำแหน่ง รองผู้กำกับการ ตรวจคนเข้าเมืองจังหวัดฉะเชิงเทรา กองบังคับการตรวจคนเข้าเมือง 3 สำนักงานตรวจคนเข้าเมือง

ประตูในนามทีมชาติ
 #  วันที่  สถานที่  พบกับ  ประตู  ผลการแข่งขัน  การแข่งขัน1.  12 กุมภาพันธ์ ค.ศ. 1988  สหรัฐอาหรับเอมิเรตส์    1–1  1–1  เอเชียนคัพ 1988 รอบคัดเลือก
# เสียงลิ้นกระทบ ปุ่มเหงือก
เสียงลิ้นกระทบ ปุ่มเหงือก  เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ ɾ

ลิ้นกระทบ ปุ่มเหงือก
ลิ้นกระทบ ปุ่มเหงือก
# สแตวอ แปนดารอฟสกี
สแตวอ แปนดารอฟสกี (เกิด 3 เมษายน ค.ศ. 1963) เป็นนักการเมืองชาวมาซิโดเนียเหนือ ซึ่งดำรงตำแหน่งประธานาธิบดีมาซิโดเนียเหนือ ตั้งแต่วันที่ 12 พฤษภาคม พ.ศ. 2562

 ชีวิตช่วงต้น 
แปนดารอฟสกีได้สำเร็จการศึกษาจากมหาวิทยาลัยแห่งสกอเปีย โดยเรียนปริญญาตรีสาขานิติศาสตรบัณฑิต ในปี ค.ศ. 1987 หลังจากนั้นเขาได้ศึกษาปริญญาโทในสาขาศิลปศาสตรมหาบัณฑิต และปริญญาเอกในสาขารัฐศาสตร์ในมหาวิทยาลัยเดียวกัน

 อาชีพ 
ตั้งแต่ปี ค.ศ. 2008 เขาดำรงตำแหน่งในฐานะผู้ช่วยศาสตราจารย์ ในการรักษาความปลอดภัยสากล, นโยบายการต่างประเทศและโลกาภิวัตน์ ที่มหาวิทยาลัยอเมริกันคอลเลจสกอเปีย

 เริ่มการเมือง 
สแตวอ แปนดารอฟสกีได้เริ่มเข้ารับราชการในฐานะผู้ช่วยอธิบดีกรมประชาสัมพันธ์ในสังกัดกระทรวงกิจการภายในของประเทศมาซิโดเนีย (ปัจจุบัน คือ ประเทศมาซิโดเนียเหนือ) และต่อมาได้ดำรงตำแหน่งหัวหน้าแผนกวิเคราะห์และวิจัยภายในกระทรวง ตั้งแต่ปี ค.ศ. 1998–2001
เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดี บอริส ไตรกอฟสกี ตั้งแต่ ค.ศ. 2001 กระทั่งประธานาธิบดีถึงแก่อสัญกรรมใน ค.ศ. 2004 หลังจากที่มีการเลือกตั้งประจำรัฐระหว่างปี ค.ศ. 2004–2005 นั้น เขายังดำรงตำแหน่งในส่วนหนึ่งของความมั่นคงแห่งชาติ อีกทั้งยังดำรงตำแหน่งในฐานะหัวหน้าฝ่ายนโยบายการต่างประเทศในการดำรงตำแหน่งของประธานาธิบดีคนถัดมา บรังกอ เซอร์แวงกอฟสกี ระหว่าง ค.ศ. 2005 ถึง 2009

เมื่อวันที่ 4 มีนาคม ค.ศ. 2014 เขาได้ลงเป็นแคนดิเดตตัวหลัก โดยเป็นตัวแทนของพรรคสหภาพสังคมประชาธิปไตย ในการเลือกตั้งประธานาธิบดี เดือนเมษายน ค.ศ. 2014

เขาได้กลับมาอีกครั้งในการเป็นผู้สมัครเข้าชิงตำแหน่งตัวแทนของพรรคสหภาพสังคมประชาธิปไตย และพรรคสหภาพประชาธิปไตยเพื่อการบูรณาการ สำหรับการเลือกตั้งใน ค.ศ. 2019
# เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน
เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน  เสด็จพระราชสมภพเมื่อวันที่ 23 กันยายน พ.ศ. 2477 เป็นพระราชโอรสพระองค์ที่ 2 และ 3 ใน พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระมหากษัตริย์รัชกาลสุดท้ายของอัฟกานิสถาน กับ สมเด็จพระราชินีฮุไมรา เบกุมแห่งอัฟกานิสถาน พระองค์ทรงดำรงพระอิสริยยศเป็น มกุฎราชกุมารแห่งอัฟกานิสถาน แทนที่พระเชษฐาคือ เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน ที่เสด็จสวรรคตพระชนมายุเพียง 9 พรรษา ด้านการศึกษาพระองค์ทรงได้รับการศึกษาจากโรงเรียนในคาบูล ก่อนจะเสด็จพระราชดำเนินไปศึกษาต่อที่ มหาวิทยาลัยออกซฟอร์ด และกลับมาทรงงานในกระทรวงการต่างประเทศอัฟกานิสถาน

พระราชบิดาทรงปกครองประเทศอัฟกานิสถานเรื่อยมา จนกระทั่งปี 2516 เกิดการปฏิวัติโค่นล้มระบอบกษัตริย์ พระราชบิดาพร้อมด้วยเหล่าพระบรมวงศานุวงศ์ ถูกการรัฐประหาร ก่อนจะเสด็จพระราชดำเนินออกนอกประเทศไปในวันที่ 26 กรกฎาคม 2516 ณ กรุงโรม ประเทศอิตาลี โดยหลังจากนั้นรัฐบาลได้ประกาศได้เหล่าพระบรมวงศานุวงศ์สามารถเสด็จพระราชดำเนิน/เสด็จกลับได้ พระองค์ทรงดำรงพระชนม์ชีพในรัฐเวอร์จิเนีย โดยทรงพระราชนิพนธ์หนังสือ

 เสกสมรส 
เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน ทรงเข้าพระราชพิธีเสกสมรสกับ คาทูล เบกุม เมื่อปี 2504 พระวรชายารับพระราชทานพระอิสริยยศ  เจ้าหญิงคาทูล เบกุม มกุฎราชกุมารีแห่งอัฟกานิสถาน พระวรชายา มีพระราชบุตรดังนี้
เจ้าชายมูฮัมหมัด ชาห์ ข่าน
เจ้าชายมูฮัมหมัด เอเมล ข่าน
เจ้าหญิงฮาวา คานุม

อนึ่ง พระองค์ทรงมีศักดิ์เป็นพระปิตุลา (ลุง) ใน เจ้าหญิงนอเอล เจ้าหญิงแห่งซาอิด
# ลิลี เจมส์
ลิลี โคลอี นิเนตต์ ทอมสัน (: เกิด 5 เมษายน ค.ศ. 1989) หรือรู้จักในชื่อการแสดงว่า ลิลี เจมส์  เป็นนักแสดงชาวอังกฤษ เริ่มมีงานการแสดงจากซีรีส์ทางโทรทัศน์ในอังกฤษเรื่อง จัสต์ วิลเลียม (2010) จากนั้นรับบทสมทบในซีรีส์แนวชีวิตย้อนยุคเรื่อง ดาวน์ตัน แอบบีย์ (2012–15) เธอมีผลงานแรกจากการรับบทนำในภาพยนตร์เรื่อง ซินเดอเรลล่า (2015)

เจมส์รับบทเป็น นาตาชา รอสโตวา ในซีรีส์แนวย้อนยุคเรื่อง War & Peace (2016) และแสดงในภาพยนตร์อีกหลายเรื่อง อย่าง จี้ เบบี้ ปล้น (2017), ภาพยนตร์ชีวิตแนวสงครามเรื่อง Darkest Hour (2017), ภาพยนตร์ชีวิตแนวประวัติศาสตร์เรื่องThe Guernsey Literary and Potato Peel Pie Society (2018), และภาพยนตร์เพลง Mamma Mia! Here We Go Again (2018) และ Yesterday (2019)
# สมเด็จพระราชินีฮุไมรา เบกุมแห่งอัฟกานิสถาน
สมเด็จพระราชินีฮุไมรา เบกุม (; 24 กรกฎาคม พ.ศ. 2461 – 26 มิถุนายน พ.ศ. 2545) เป็นพระอัครมเหสีในพระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระราชสมภพเมื่อวันที่ 24 กรกฎาคม พ.ศ. 2461 ณ เอมิเรตอัฟกานิสถาน เป็นบุตรีของ ชาร์ดา ฮาเหม็ด ชาห์ ข่าน กับ ไซเรน เบกุม พระเชษฐาในเจ้าหญิงมาห์ ปาวาร์ เบกุม พระมเหสีในพระเจ้าโมฮัมหมัด นาเดียร์ ชาห์ และทรงเป็นสมเด็จพระราชินีพระองค์สุดท้ายแห่งอัฟกานิสถาน

 อภิเษกสมรส 
นางสาวฮไมรา เบกุม ทรงเข้าพระราชภิธีอภิเษกสมรสกับ พระเจ้าโมฮัมเหม็ด ซาเฮียร์ ชาห์แห่งอัฟกานิสถาน ขณะนั้นดำรงพระราชอิสริยยศที่ มกุฎราชกุมารแห่งอัฟกานิสถาน เมื่อวันที่ 7 พฤศจิกายน 2474 รับพระราชทานพระราชอิสริยยศ เจ้าหญิงฮุไมรา เบกุม มกุฎราชกุมารีแห่งอัฟกานิสถาน พระวรชายา ขณะนั้น พระราชสวามีมีพระชนมายุ 18 พรรษา และพระองค์มีพระชนมายุ 14 พรรษา มีพระราชุบตรดังนี้
เจ้าหญิงบิลควิส เบกุม
เจ้าชายมูฮัมเหม็ด อักบัร ข่าน มกุฎราชกุมารแห่งอัฟกานิสถาน
เจ้าชายอาหมัด ชาห์ ข่าน มกุฎราชกุมารแห่งอัฟกานิสถาน
เจ้าหญิงมัรยัม เบกุม
เจ้าชายโมฮัมเหม็ด นาดิร ชาห์
เจ้าชายชาห์ มาห์มูด ข่าน
เจ้าชายมูฮัมหมัด ดาวูด พาทุนยา ข่าน
เจ้าชายไมร์ เวส ข่าน

หลังจากนั้น วันที่ 8 พฤศจิกายน 2476 พระราชสวามีเสด็จขึ้นครองราชย์เป็น พระเจ้าโมฮัมเหม็ด ซาเฮียร์ ชาห์แห่งอัฟกานิสถาน พระองค์จึงกลายเป็น สมเด็จพระราชินีแห่งอัฟกานิสถาน

 พระชนม์ชีพที่ทุกข์ลำบาก 
พระเจ้าโมฮัมเหม็ด ซาเฮียร์ ชาห์แห่งอัฟกานิสถาน และ สมเด็จพระราชินีฮุมไรา พร้อมด้วยพระราชบุตรทั้ง 8  พระองค์ ต้องเผชิฐความลำบากมาก เนื่องจาก 2516 เกิดการปฏิวัติโค่นล้มระบอบกษัตริย์ จึงได้เสด็จพระราชดำเนินไปประทับ ณ ประเทศอิตาลี ซึ่งพระราชสวามีทรงกำลังผ่าตัดดวงพระเนตร (ดวงตา) และทรงมีพระอาการปวดที่พระกฤษฎี (เอว) ซึ่งขณะนั้น โมฮัมเหม็ด ดาวูด ข่าน นายกรัฐมนตรีของอัฟกานิสถาน พระญาติในพระราชสวามี ได้พยายามทำการโค่นล้มรัฐบาลเพื่อนำพระบรมวงศานุวงศ์เสด็จพระราชดำเนินกลับ แต่ก็เป็นผลน้อยมาก พระราชสวามีเลือกสละราชสมบัติแทนที่การเกิดสงครามกลางเมือง พระองค์ทรงดำรงพระชนม์ชีพต่างประเทศถึง 29 ปี โดยทรงดำรงพระชนม์ชีพแบบสามัญชนธรรมดา มิได้โอ้อวดถึงพระราชอิสริยยศหรือตำแหน่ง พระราชสวามีทรงมีบัญชีทางธนาคาร ซึ่งเป็นความช่วยเหลือที่พระสหายทูลเกล้าทูลกระหม่อมถวาย

 สวรรคต 
หลังจากที่เหตุการณ์บ้านเมืองสงบลงนั้น ก่อนที่พระราชสวามี พระองค์ และพระบรมวงศานุวงศ์เสด็จพระราชดำเนินกลับ สมเด็จพระราชินีฮุไมรา เบกุมแห่งอัฟกานิสถาน ทรงประชวนด้วยพระอาการหายพระทัยไม่ถนัด และโรคพระหทัย ไม่นานหลังจากนั้น สมเด็จพระราชินีฮุไมรา เบกุมแห่งอัฟกานิสถานได้สวรรคตลงเมื่อวันที่ 26 มิถุนายน 2545 สิริพระชนมายุ 83 พรรษา
 เหรียญในพระองค์ 
 50px Knight Grand Cordon of the Order of the Supreme Sun
 : Grand Cross of the Order of the Legion of Honour
 : Grand Cross of the Order of Merit of the Federal Republic of Germany, Special Issue
  Iranian Imperial Family: Dame Grand Cordon of the Imperial Order of the Pleiades, 1st Class
 อ้างอิง 
 Dinner in honor of King Mohammad Zahir Shah of Afghanistan
# ไมก์ ไมเยอส์
ไมเคิล จอห์น ไมเยอส์  เกิด 25 พฤษภาคม ค.ศ. 1963 เป็นนักแสดง ดาราตลก นักเขียนบท โปรดิวเซอร์ ถือสัญชาติแคนาดา อังกฤษ และอเมริกัน เป็นที่รู้จักจากการเป็นผู้แสดงในรายการ  Saturday Night Live  ตั้งแต่ปี ค.ศ.  1989 ถึง 1995 และแสดงในภาพยนตร์ Wayne's World, Austin Powers และภาพยนตร์ชุดเรื่อง Shrek  เขากำกับภาพยนตร์เรื่องแรกในสารคดีเรื่อง  Supermensch: The Legend of Shep Gordon (2013) เขาเริ่มเหินห่างจากการแสดงตั้งแต่ปี 2012 โดยรับบทเล็กน้อยในเรื่อง Terminal and Bohemian Rhapsody (ทั้งสองเรื่องในปี 2018)